
Da li je zabranjena trgovina alkoholom?


* 
* 
* 
* 
* 
* 
* 
* 
* 
* 

 

Da li je zabranjena trgovina alkoholom?
=======================================

 

Aiša, radijallahu anha, prenosi da je Vjerovjesnik, sallallahu alejhi ve sellem, jednom prilikom rekao: “Trgovina alkoholom zabranjena je”


Ibn Abbas, radijallahu anhu, pripovijedao je: “Neki je čovjek htio Resulullahu, sallallahu alejhi ve sellem, pokloniti vrč vina, pa ga je Poslanik, sallallahu alejhi ve sellem, upitao: ‘Znaš li da je Allah zabranio konzumiranje alkohola?’ ‘Nisam to znao’, odgovori čovjek i šapnu nešto nekom čovjeku. Vjerovjesnik, sallallahu alejhi ve sellem, upita: ‘Šta si mu šapnuo?’ Ovaj odgovori: ‘Naredio sam mu da proda to vino.’ Resulullah, sallallahu alejhi ve sellem, upozori ga: ‘Onaj Koji je zabranio konzumiranje alkohola zabranio je i trgovinu njime. ‘ Tada je čovjek”, nastavlja Ibn Abbas, “otvorio vrč i prosuo sve što je bilo u njemu.” Enes, radijallahu anhu, govorio je: “Allah je zabranio alkohol dok sam napajao jedanaest ljudi vinom, naredili su mi da ga prolijem, a i svi ostali ljudi prolili su sve vino što su imali; putevima se skoro nije moglo ići od njegovog smrada. Ljudi su”, nastavlja Enes, “toga dana pili miješano vino napravljeno od nezrelih i zrelih hurmi. Neki je čovjek došao kod Resulullaha, sallallahu alejhi ve sellem, i rekao: ‘Imao sam imetak nekog siročeta i za njega sam kupio vino, šta misliš, mogu li ga prodati da mu vratim njegov imetak?’ Poslanik, sallallahu alejhi ve sellem, odgovori mu: Ubio Allah Židove! Kada im je zabranjeno konzumiranje sala, oni su ga prodavali i živjeli od te zarade. ‘ Taj je čovjek kasnije govorio: ‘Poslanik, sallallahu alejhi ve sellem, nije mi dopustio da prodam to vino. ” Ebu Hurejra, radijallahu anhu, govorio je da je Vjerovjesnik, sallallahu alejhi ve sellem, rekao sljedeće: ”Zaista je Allah zabranio konzumiranje alkoholnih pića i njihovu prodaju, konzumiranje strvi i nenu prodaju i konzumiranje svinjskog mesa i njegovu prodaju. ‘ Ibn Abbas, radij allahu anhu, prenosi sljedeći hadis: “Sljedeće su stvari haram-imetak: zarada na alkoholu, nadoknada koju bludnica uzma za blud, zarada na psima, zarada od udaranja u bubanj. Ako ti neko želi prodati psa, natrpaj u njegove ruke zemlje. Vino i igre na sreću zabranjene su; sve što opija zabranjeno je. ” Ibn Omer, radijallahu anhu, pripovijedao je sljedeći Poslanikov, sallallahu alejhi ve sellem, hadis: ”Allah je prokleo alkohol, i onoga ko ga konzumira, i onoga ko druge napoja njime, i onoga ko ga prodaje, i onoga ko ga kupuje, i onoga ko ga proizvodi, i onoga kome se proizvodi i onoga ko ga nosi, i onoga kome se nosi. ‘ Ibn Madža u svojoj verziji dodaje: “… i onoga ko živi zarađujući na njemu. ”


Propisi u vezi s poglavljem


Prvo, predavanje, kupovina i zarađivanje na alkoholnim pićima zabranjeno je, to izaziva Allahovu, dželle šanuhu, srdžbu.


Drugo, čovjeku koji naslijedi vino nije dopušteno čuvati ga dok se ne pretvori u sirće, na osnovu Enesovog, radijallahu anhu, predanja u kojem stoji da je neko upitao Vjerovjesnika, sallallahu alejhi ve sellem, o tome može li se od vina praviti sirće, pa je odgovorio: “Ne može!”


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


